In The Zone
„In the Zone“ yra ketvirtas studijinis Amerikos pop muzikos atlikėjos Britney Spears albumas. Pasaulyje albumas pasirodė 2003 metų pabaigoje. Nuo pirmųjų atlikėjos darbų šis skyrėsi naujais R&B, Electro, Dance ritmais. Jau pirmąją savaite albumas buvo parduotas 609 000 kopijų tiražu ir to užteko, kad pakiltų į perkamiausių albumų sąrašo viršūnę. Tai leido ir toliau Britney Spears būti vienintele moterimi atlikėja, kurios visi albumai iškart pasiekė perkamiausių albumų sąrašo viršūnę. Nors pasirodžius antrajam albumo singlui „Toxic“ albumo perkamumas vėl padidėjo, tačiau išviso „In The Zone“ buvo parduotas tik 30 milijonų tiražu, tuo tarpu kai debiutinis jos kūrinys „Baby One More Time“ 35 milijonų.